amazinggracebibleinstitute.com
1 Анайдарда, не ле öштöштöҥ, не ле куурмакташтаҥ, экиjÿстеништеҥ, кÿйÿништеҥ, не ле jамандаштаҥ айрылып, 2 jаҥы туулганбалдар чылап öзöргö лö аргадаларга, сöстиҥ ару сÿдин тыҥ кÿÿнзегер. 3 Слер амзап кöрöлö, Кайракан быйанду деп, билип алганинегер. 4 Ого, улус jектеп койгон, jе Кудай эрjине деп талдап алгантирÿ ташка, jууктап, 5 бойыгар да, тирÿ таштардаҥ чылап, бойыгардаҥ бойыгар тынныҥ туразын тудугар. Анда Иисус Христосажыра Кудайга jараар тыннаҥ тайылга эдерге, агару абыстар болугар. 6 Чийимде айдылган ине:«Бат, Мен талдап алган эрjине ташты,булуҥныҥ тöзиндеги ташты,Сиондо салып jадым.Бу ташка бÿдÿп турганы, уйатка калбас».7 Анайдарда, ол слерге, бÿдÿп тургандарга, эрjине таш, бÿтпей тургандарга ол —тура тудаачылар jектеп койгон таш.Jе ол булуҥныҥ тöзиндеги таш боло берген.8 Ол улус бÿдÿрилетен таш,олордыҥ jолында кайадый.Улус сöскö бакпай, бу ташка бÿдÿрилип jадылар. Олордыҥ салымыандый. 9 Слер дезе, Кудай талдап алган ук, Каанныҥ абыстары, агаруулус,Кудайдыҥ калыгы. Ол слерди карачкыдаҥ Бойыныҥ кайкамчылу jарыгына кычырган, Оныҥ улу быйанын jарлаарга талдап алган.10 Слер башкыда Кудайдыҥ калыгы болбогоныгар,эмди Оныҥ калыгы болуп jадыгар;башкыда быйан албаганыгар,эмди алдыгар.